
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 890 

18 Ιουλίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Εκκλησιαστικού Ιδρύματος στην Ιερά Μη¬ 
τρόπολη Βέροιας και Ναούσης με την επωνυμία 
«ΠΑΥΛΕΙΟΝ ΠΟΛΙΤΙΣΜΙΚΟΝ ΚΑΙ ΕΚΠΑΙΔΕΥΤΙΚΟΝ 
ΙΔΡΥΜΑ ΤΗΣ ΙΕΡΑΣ ΜΗΤΡΟΠΟΛΕΩΣ ΒΕΡΟΙΑΣ ΚΑΙ 

ΝΑΟΥΣΗΣ». 1 

Σύσταση Εκκλησιαστικού ιδρύματος υπό την επωνυ¬ 
μίαν «ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ 
ΒΑΣΙΛΕΙΟΥ ΒΟΛΟΥ Ή ΒΑΣΙΛΕΙΑΣ * 1 2 3 4 5 6 ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ» 2 


ΑΠΟΦΑΣΕΙ Σ 

Αριθ. 2276 (1) 

Σύσταση Εκκλησιαστικού Ιδρύματος στην Ιερά Μητρόπο¬ 
λη Βέροιας και Ναούσης με την επωνυμία «ΠΑΥΛΕΙΟΝ 
ΠΟΛΙΤΙΣΜΙΚΟΝ ΚΑΙ ΕΚΠΑΙΔΕΥΤΙΚΟΝ ΙΔΡΥΜΑ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΒΕΡΟΙΑΣ ΚΑΙ ΝΑΟΥΣΗΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 "Περί Καταστατικού Χάρτου 
της Εκκλησίας της Ελλάδος", 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ιερής Μητροπώλεως Βέροιας και Ναούσης. 

4. Την υπ’ αριθμ. 98/3.3.2000 Πρότασιντου Σεβασμιω- 
τάτου Μητροπολίτου Βέροιας και Ναούσης Παντελεήμο- 
νος. 

5. Την από 20.4.2000 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 11.5.2000 Απόφασιν Αυτής. 

ΑΠΟΦΑΣΙΖΕΙ 

Συνιστά εις την Ιερά Μητρόπολιν Βέροιας και Ναούσης 


Εκκλησιαστικόν Ίδρυμα υπ’ την επωνυμίαν : "ΠΑΥΛΕΙΟΝ 
ΠΟΛΙΤΙΣΜΙΚΟΝ ΚΑΙ ΕΚΠΑΙΔΕΥΤΙΚΟΝ ΙΔΡΥΜΑ ΤΗΣ ΙΕΡΑΣ 
ΜΗΤΡΟΠΟΛΕΩΣ ΒΕΡΟΙΑΣ ΚΑΙ ΝΑΟΥΣΗΣ", το οποίον θα 
λειτουργεί με την μορφήν Νομικού Προσώπου Ιδιωτικού 
Δικαίου και θα εδρεύει εις την Βέροιαν. Η οργάνωσις, δι- 
οίκησις, διαχείρισις και λειτουργία του Ιδρύματος τούτου 
θα διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΕΚΛΛΗΣΙΑΣΤΙΚΟΥ 

ΙΔΡΥΜΑΤΟΣ ΥΠΟ ΤΗΝ ΕΠΩΝΥΜΙΑΝ «"Π Α Υ Λ Ε I Ο Ν" 

ΠΟΛΙΤΙΣΜΙΚΟΝ ΚΑΙ ΕΚΠΑΙΔΕΥΤΙΚΟΝ ΙΔΡΥΜΑ ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΒΕΡΟΙΑΣ ΚΑΙ ΝΑΟΥΣΗΣ». 

Άρθρο 1 

ΣΥΣΤΑΣΗ - ΕΠΩΝΥΜΙΑ - ΕΔΡΑ 

Στην περιφέρεια της Ιερός Μητροπόλεως Βέροιας και 
Ναούσης και κάτω από την πνευματική εποπτεία της, συ- 
νιστάται Εκκλησιαστικό Ίδρυμα, που λειτουργεί σαν Νο¬ 
μικό Πρόσωπο Ιδιωτικού Δικαίου, μη κερδοσκοπικού χα¬ 
ρακτήρα, με επωνυμία "ΠΑΥΛΕΙΟΝ ΠΟΛΙΤΙΣΜΙΚΟΝ ΚΑΙ 
ΕΚΠΑΙΔΕΥΤΙΚΟΝ ΙΔΡΥΜΑ" το οποίο θα διέπεται από τον 
παρόντα κανονισμό. Έδρα του Ιδρύματος είναι η Βέροια. 

Το Ίδρυμα στεγάζεται στο επί της οδού Βενιζέλου 29 
κτίριο της Ιερός Μητροπόλεως. 

Άρθρο 2 

ΣΚΟΠΟΙ - ΜΕΣΑ ΠΡΟΣ ΕΠΙΤΕΥΞΗ 

1) Σκοποί του Ιδρύματος είναι: 

α) Η μελέτη και έρευνα της Θεολογικής Επιστήμης γενι¬ 
κότερα και της Παύλειας Θεολογίας ειδικότερα, καθώς 
και της ορθόδοξης Εκκλησιαστικής Παράδοσης και του 
Πολιτισμού. 

β) Η παροχή εκκλησιαστικής εκπαίδευσης και επαγγελ¬ 
ματικής κατάρτισης. 

γ) Η ανταλλαγή επιστημονικών και ιερατικών αποστο¬ 
λών με άλλες ορθόδοξες Εκκλησίες Βαλκανικών και Με¬ 
σογειακών χωρών, και η παροχή εκπαίδευσης και φιλοξε¬ 
νίας στο πλαίσιο θρησκευτικού, προσκυνηματικού ή συ- 
νεδριακού τουρισμού. 

δ) Η επικοινωνία και συνεργασία με άλλα Ιδρύματα ή φο¬ 
ρείς του εσωτερικού ή εξωτερικού. 

ε) Η εν γένει καλλιέργεια και ανάπτυξη του Ορθόδοξου 
προβληματισμού. 

στ) Η επιδίωξη των ανωτέρω σκοπών με ένταξη σε εθνι¬ 
κά ή ευρωπαϊκά προγράμματα, ή προγράμματα άλλων 
διεθνών οργανισμών και ιδρυμάτων. 

2) Μέσα προς επίτευξη των ανωτέρω σκοπών είναι: 
α) Η λειτουργία Δημοσίου Ι.Ε.Κ. Βυζαντινών Τε¬ 
χνών της Ιεράς Μητρόπολης Βέροιας και Ναούσης, σύμ¬ 
φωνα με την νομοθεσία που ισχύει. 

β) Η λειτουργία σχολής Βυζαντινής Μουσικής και 
Παραδοσιακών Οργάνων "Κοσμάς ο Μαδητινός", σύμφω¬ 
να με την νομοθεσία που ισχύει. 

γ) Η λειτουργία Κέντρου Επαγγελματικής Κατάρτι¬ 
σης της Ιεράς Μητρόπολης Βέροιας και Ναούσης, σύμ¬ 
φωνα με την νομοθεσία που ισχύει, 
δ) Η λειτουργία Συνεδριακού Κέντρου, 

ε) Η λειτουργία Ξενοδοχείου ή Ξενώνων, 

στ) Η διοργάνωση εκδρομών και εκπαιδευτικών ή 
επιμορφωτικών επισκέψεων. 

ζ) Η διοργάνωση ποικίλων Λατρευτικών, Πολιτιστι¬ 
κών, Μορφωτικών, Καλλιτεχνικών και Επιστημονικών Εκ¬ 
δηλώσεων. 

η) Η λειτουργία Μουσείων και Εκθέσεων, 
θ) Η λειτουργία Βιβλιοθηκών και Εργαστηρίων, 
ι) Η λειτουργία Χριστιανικών Βιβλιοπωλείων και 
Καταστημάτων λατρευτικών και εκκλησιαστικών γενικά 
ειδών. 

ια) Η έκδοση βιβλίων, περιοδικών και εντύπων, κα¬ 
θώς και η λειτουργία Τυπογραφείου. 

ιβ) Η δημιουργία και παραγωγή εκπαιδευτικών ή άλ¬ 
λων προγραμμάτων πολυμέσων, ταινιών και ενγένει οπτι- 
κοακουστικού υλικού. 

ιγ) Η δημιουργία και συντήρηση ιστοσελίδων στο 
παγκόσμιο διαδίκτυο. 

ιδ) Κάθε άλλη δραστηριότητα την οποία και μπορεί 
να αποφασίσει το Διοικητικό Συμβούλιο του Ιδρύματος. 

Άρθρο 3 

ΟΡΓΑΝΩΣΗ-ΔΙΟΙΚΗΣΗ 

1. Το Ίδρυμα διοικείται από πενταμελές Διοικητικό 
Συμβούλιο που απαρτίζεται από : 

α) Τον εκάστοτε Σεβασμιώτατο Μητροπολίτη Βέροιας 
και Ναούσης, ως Πρόεδρο. 

β) Τον εκάστοτε Πρωτοσύγκελο ή Γενικό Αρχιερατικό 
Επίτροπο ή οποιονδήποτε άλλο κληρικό της Ιεράς Μη- 
τροπόλεως ορίσει ο Σεβασμιώτατος, ως Αντιπρόεδρο, ο 
οποίος σε περίπτωση απουσίας ή κωλύματος του Σεβα- 
σμιωτάτου Προέδρου θα τον αναπληρώνει και θα προε¬ 
δρεύει. 

γ) Από τρία ακόμη Μέλη, από τα οποία δύο τουλάχιστον 
λαϊκά, που κατοικούν στην περιφέρεια της Ιεράς Μητρο- 
πόλεως και διακρίνονται για το ήθος, την πνευματική κα¬ 
τάρτιση και ωριμότητά τους και έχουν σχέση με τη ζωή και 
το έργο της Εκκλησίας. 

2. Ο Αντιπρόεδρος και τα άλλα Μέλη διορίζονται από 
τον Σεβασμιώτατο Μητροπολίτη για πέντε χρόνια. Επίσης 
από τον Σεβασμιώτατο διορίζονται δύο αναπληρωματικά 
μέλη που διαθέτουν τα προσόντα που αναφέρονται στην 
παράγραφο 1γ του παρόντος Άρθρου. Οι διορισθέντες 
δύνανται να επαναδιοριστούν. 

3. Μέλη του Δ.Σ. που δεν ανταποκρίνονται στα καθήκο- 
ντάτους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται και αντι¬ 
καθίστανται από τον Σεβασμιώτατο Μητροπολίτη. 

4. Το Διοικητικό Συμβούλιο συγκροτείται σε σώμα στην 


πρώτη συνεδρίασή του και εκλέγει, Γραμματέα και Ταμία. 
Το αξιωμάτων μελών του Δ.Σ. είναι τιμητικό και άμισθο. 

Άρθρο 4 

ΚΑΘΗΚΟΝΤΑ ΜΕΛΩΝ Δ.Σ. 

1. Ο Πρόεδρος του Δ.Σ. α) έχει την ευθύνη όλων των εκ¬ 
δηλώσεων του Ιδρύματος και συντονίζει τα Μέλη του Δ.Σ. 
για την υλοποίηση των σκοπών του ιδρύματος, β) εκπρο¬ 
σωπεί το Ίδρυμα ενώπιον κάθε διοικητικής, δικαστικής 
και Εκκλησιαστικής αρχής, και κάθε άλλης αρχής και σε 
όλες του τις σχέσεις με άλλα Ιδρύματα, Οργανισμούς, 
Νομικά και Φυσικά Πρόσωπα γ) λαμβάνει γνώση όλωντων 
εισερχομένων και εξερχομένων εγγράφων του Ιδρύμα¬ 
τος, συνυπογράφει με τον Γ ραμματέα τα πρακτικά των 
συνεδριάσεων. 

2. Ο Αντιπρόεδρος του Δ.Σ. αναπληρώνει τον Πρόεδρο 
σε περίπτωση απουσίας ή κωλύματος σε όλες τις παρα¬ 
πάνω αρμοδιότητες αυτού και ενεργεί κατόπιν εντολής 
του. 

3. Ο Γραμματέας τηρεί το βιβλίο πρωτοκόλλου του 
Ιδρύματος και συντάσσει όλα τα έγγραφα και όλη την αλ¬ 
ληλογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 
τηρεί το βιβλίο πρακτικών συνεδριάσεων του Δ.Σ. του 
Ιδρύματος, συνυπογράφει με τον Πρόεδρο τα εν λόγω 
πρακτικά τα οποία συντάσσει και φυλάσσει τη σφραγίδα 
του Ιδρύματος. 

4. Ο Ταμίας τηρεί το βιβλίο Ταμείου καθώς και τα διπλό¬ 
τυπα γραμμάτια εισπράξεων και εντάλματα πληρωμών 
του Ιδρύματος, εισπράττει με διπλότυπα γραμμάτια ει¬ 
σπράξεων, τα οποία συνυπογράφει με τον Πρόεδρο, κά¬ 
θε έσοδο του Ιδρύματος, διενεργεί τις πληρωμές που 
αποφάσισε το Δ.Σ. βάσει διπλοτύπων ενταλμάτων πλη¬ 
ρωμών, τα οποία επίσης συνυπογράφει, όπως άλλωστε 
και άλατα οικονομικής φύσης έγγραφα, με τον Πρόεδρο, 
ευ θύ νεται για τη φ ύλαξη των χρη μάτων το υ I δρ ύ ματος, τα 
οποία κατατίθενται σε μία από τις Τράπεζες που λειτουρ¬ 
γούν στη πόλη της Βέροιας στο όνομα του Ιδρύματος, 
διενεργεί καταθέσεις και αναλήψεις χρημάτων κατόπιν 
απόφασης του Δ.Σ., συντάσσει και υποβάλλει στο τέλος 
του οικονομικού έτους, το οποίο ορίζεται να αρχίζει την 
1η Ιανουάριου και να λήγει την 31η Δεκεμβρίου, έκθεση 
κατάσταση εσόδων και εξόδων στο Δ.Σ. προς έλεγχο και 
έγκριση και γενικά διαχειρίζεται την περιουσία του Ιδρύ¬ 
ματος. Επίσης τηρεί βιβλίο κτηματολογίου και βιβλίο υλι¬ 
κού. 

Άρθρο 5 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. Το Δ.Σ. έχει τις παρακάτω αρμοδιότητες : 

α) Αποφασίζει για κάθε θέμα που αφορά στην εκπλή¬ 
ρωση των σκοπών του Ιδρύματος 

β) Συνεργάζεται με το Μητροπολιτικό Συμβούλιο της Ιε¬ 
ράς Μητρόπολης, με τα Εκκλησιαστικά Συμβούλια των 
Ενοριών της Μητροπολιτικής Περιφέρειας, με διάφο¬ 
ρους φιλανθρωπικούς, πολιτιστικούς και επιστημονικούς 
συλλόγους, με την επιστημονική κοινότητα, καθώς επί¬ 
σης με την τοπική αυτοδιοίκηση και άλλους τοπικούς φο- 
ρείςγιατηνπροαγωγή και επίτευξη των σκοπώντου Ιδρύ¬ 
ματος. 

γ) Καταρτίζει τον ετήσιο προϋπολογισμό και απολογι- 

σμό και τους υποβάλλει για έγκριση στο Μητροπολιτικό 
Συμβούλιο 

δ) Μεριμνά για την εξεύρεση οικονομικών πόρων, και 
για την ομαλή και απρόσκοπτη λειτουργία του Ιδρύματος 

ε) Αποφασίζει για τη σύσταση επιμέρους τμημάτων του 
Ιδρύματος, την εν γένει λειτουργία τους και τη στέγασή 
τους σε κτίρια τόσο στη πόλη της Βέροιας όσο και σε άλ¬ 
λες πόλεις και κωμοπόλεις της περιφέρειας I. Μητρόπο¬ 
λης Βέροιας και Ναούσης, σύμφωνα με τις ανάγκες που 
θα προκύπτουν και διορίζει ειδική επιστημονική επιτροπή 
που ασχολείται με την επιστημονική τεκμηρίωση και επο- 
πτεία τωντμημάτων και εργαστηρίων και με άλλα συναφή 
θέματα. 

Το Δ.Σ. με την ίδια απόφασή του ρυθμίζει επακριβώς την 
σύνθεση τις ειδικότερες αρμοδιότητες και τη διάρκεια 
της Επιστημονικής Επιτροπής. 

στ) Αποφασίζει για κάθε άλλο θέμα το οποίο δεν προ- 
βλέπεται στον παρόντα κανονισμό 

2. Το Δ.Σ. συνέρχεται τακτικά κάθε μήνα και έκτακτα 
όταν υπάρχει ανάγκη, ύστερα από πρόσκληση του Προέ¬ 
δρου, ή σε περίπτωση απουσίας ή κωλύματος αυτού, του 
Αντιπροέδρου. Το Δ.Σ. βρίσκεται σε απαρτία όταν παρί- 
σταται οπωσδήποτε ο Πρόεδρος ή σε περίπτωση απου¬ 
σίας ή κωλύματος αυτού ο Αντιπρόεδρος και δύο από τα 
Μέλη του. Οι αποφάσεις λαμβάνονται κατά πλειοψηφία 
των παρόντων Μελών. Σε περίπτωση ισοψηφίας υπερι¬ 
σχύει η ψήφος του Προέδρου. 

Άρθρο 6 
ΠΡΟΣΩΠΙΚΟ 

1. Για την εύρυθμη λειτουργία του Ιδρύματος και των 
επιμέρους τμημάτων του το Δ.Σ. μπορεί να αποφασίζει, 
σύμφωνα με τις ανάγκες που θα προκύπτουν, την πρόσ¬ 
ληψη του απαραίτητου προσωπικού, το οποίο θα παρέχει 
τις υπηρεσίες του είτε σε έμμισθη, είτε σε εθελοντική βά¬ 
ση. 

2. Αρχικά συνιστώνται για την εξυπηρέτηση των άμεσων 
διοικητικών λειτουργιών του Ιδρύματος: α) μία (1) θέση 
Διευθυντή, β) μία (1) θέση Προϊσταμένου Γραμματείας, γ) 
μία (1) θέση Λογιστή δ) μία (1) θέση κλητήρα 

3. Το Δ.Σ. με απόφασή του καθορίζει τις αρμοδιότητες 
και τα καθήκοντα του ανωτέρω προσωπικού, καθώς καιτα 
προσόντα των υποψηφίων για διορισμό στις προαναφε- 
ρόμενες θέσεις για την πλήρωση των οποίων εφαρμόζο¬ 
νται οι διατάξεις νομοθεσίας που ισχύουν. Πάντως είναι 
δυνατόν οι υπηρεσίες στις θέσεις αυτές να παρέχονται 
και αμισθί από εθελοντές. Τέλος, δεν υπάρχει ασυμβίβα¬ 
στο για τα μέλη του Δ.Σ. να κατέχουν και μία από τις ανω¬ 
τέρω θέσεις. 

Άρθρο 7 

ΤΗΡΟΥΜΕΝΑ ΒΙΒΛΙΑ 

Το Ίδρυμα έχει ιδία διαχείριση και τηρεί με μέριμνα του 
Δ.Σ. τα διαχειριστικά αυτού βιβλία, σύμφωνα με το σύ¬ 
στημα τήρησηςτων λογιστικών βιβλίων των Εκκλησιαστι¬ 
κών Νομικών Προσώπων, θεωρημένα για κάθε νόμιμη 
χρήση από την Ιερά Μητρόπολη Βέροιας και Ναούσης, 
ήτοι: α) Βιβλίο Πρωτοκόλλου, β) Βιβλίο Πρακτικών Συνε¬ 
δριάσεων Δ.Σ. γ) Βιβλίο Ταμείου και Διπλότυπα Γραμμά- 
τια Εισπράξεων και Εντάλματα Πληρωμών, τα οποία είναι 
εκτελεστέα εφόσον φέρουν την υπογραφή του Προέ¬ 
δρου και του Ταμία του Ιδρύματος, δ) Βιβλία Κτηματολο¬ 


γίου, στο οποίο καταγράφεται όλη η ακίνητη περιουσία 
του ιδρύματος, ε) Βιβλίο υλικού στο οποίο καταγράφεται 
όλη η κινητή περιουσία του Ιδρύματος. 

Άρθρο 8 

ΠΟΡΟΙ ΤΟΥ ΙΔΡΥΜΑΤΟΣ 

Πόροι του Ιδρύματος είναι: 

1. Οι επιχορηγήσειςτης Ιερός Μητρόπολης Βέροιας και 
Ναούσης και γενικά Εκκλησιαστικών Νομικών Προσώπων 
Δημοσίου ή Ιδιωτικού Δικαίου. 

2. Οι επιχορηγήσεις της Ευρωπαϊκής Ένωσης, του Κρά¬ 
τους, της Νομαρχιακής και Τοπικής αυτοδιοίκησης, και 
άλλων Νομικών Προσώπων Δημόσιου ή Ιδιωτικού Δικαί¬ 
ου. 

3. Επιχορηγήσεις από φυσικά πρόσωπα καθώς και κάθε 
άλλη νόμιμη επιχορήγηση. 

4. Δωρεές εν ζωή ή αιτία θανάτου, κληρονομιές και κλη¬ 
ροδοσίες κινητών και ακινήτων. 

5. Εισφορές σε είδος ή σε χρήμα φίλων του Ιδρύματος. 
Πρόσοδοι από την πραγματοποίηση εκδηλώσεων του 
Ιδρύματος, λαχειοφόρων αγορών, εράνων που διενερ- 
γούνται νόμιμα. 

6. Πρόσοδοι από την κινητή και ακίνητη περιουσία του 
Ιδρύματος. 

7. Πόροι από την αξιοποίηση Εθνικών Προγραμμάτων, 
ή Προγραμμάτων της Ευρωπαϊκής Ένωσης, ή άλλων Διε¬ 
θνών Προγραμμάτων. 

8. Κάθε άλλο έσοδο, σύμφωνο με το Ορθόδοξο Χρι¬ 
στιανικό Πνεύμα, που προέρχεται από κάθε είδους δρα¬ 
στηριότητες του Ιδρύματος και από κάθε νόμιμη πηγή. 

Άρθρο 9 

ΔΙΑΘΕΣΗ ΤΩΝ ΠΟΡΩΝ 

Οι ανωτέρω πόροι με απόφαση του Δ.Σ. διατίθενται για: 

α) Για την αγορά του απαραίτητου εξοπλισμού του 
Ιδρύματος. 

β) Για την αντιμετώπιση εξόδων επέκτασης, συντήρη¬ 
σης και εύρυθμηςλειτουργίαςτου Ιδρύματος και των δια¬ 
φόρων τμημάτων του. 

γ) Για την προμήθεια βιβλίων και διοργάνωση συνε¬ 
δρίων και διαφόρων εκδηλώσεων και εορτών, έκδοση βι¬ 
βλίων και περιοδικών και γενικά για τη χρηματοδότηση 
των δραστηριοτήτων που αναφέρονται στη διάταξη της 
παραγράφου 2του Άρθρου 2του παρόντος Κανονισμού. 

δ) Γ ια τις αμοιβές του έμμισθου προσωπικού που θα 
προσληφθεί σύμφωνα με τις διατάξεις νομοθεσίας που 
ισχύουν. 

ε) Για την χρηματοδότηση εκκλησιαστικών έργων της 
Ιεράς Μητροπόλεως Βέροιας και Ναούσης και των Νομι¬ 
κών Προσώπων Δημοσίου και Ιδιωτικού Δικαίου που υπά¬ 
γονται στον κύκλο της αρμοδιότητάς της. 

στ) Γιατην κάλυψη κάθε άλλης δαπάνης που αποσκοπεί 
στην επίτευξη των σκοπώντου ιδρύματος. 

Άρθρο 10 

ΣΦΡΑΓΙΔΑ - ΤΕΛΙΚΕΣ ΔΙΑΤΑΞΕΙΣ 

Το Ίδρυμα έχει δική του σφραγίδα η οποία φέρει εις το 
κέντρο τη μορφή του Αποστόλου Παύλου και κυκλικά σε 
δύο σειρές αναγράφεται εξωτερικά : "ΙΕΡΑ ΜΗΤΡΟΠΟ- 
ΛΙΣ ΒΕΡΟΙΑΣ ΚΑΙ ΝΑΟΥΣΗΣ" και εσωτερικά: "ΠΑΥΛΕΙΟΝ 
ΠΟΛΙΤΙΣΜΙΚΟΝ ΚΑΙ ΕΚΠΑΙΔΕΥΤΙΚΟΝ ΙΔΡΥΜΑ (2000)" 

Άρθρο 11 

Ο Κανονισμός αυτός τροποποιείται από την Ιερά Σύνο¬ 
δο ύστερα από αιτιολογημένη απόφαση του Δ.Σ. για τη 
λήψη της οποίας είναι απαραίτητη η ψήφος του Σεβα- 
σμιωτάτου Μητροπολίτου. 

Άρθρο 12 

Το παρόν Ίδρυμα καταργείται με απόφαση της Ιερός 
Συνόδου ύστερα από αιτιολογημένη απόφαση του Δ.Σ. 
για τη λήψη της οποίας είναι απαραίτητη η ψήφος του Σε- 
βασμιωτάτου Μητροπολίτου, όταν δεν εκπληρώνει τις εκ- 
κλησιολογικές αυτού προϋποθέσεις και την αποστολή 
του, όταν παρεκκλίνει των σκοπών του ή όταν είναι πλέον 
ανέφικτη η λειτουργία του. Σε κάθε περίπτωση κατάργη¬ 
σης του Ιδρύματος κάθε κινητό και ακίνητο περιουσιακό 
στοιχείο του Ιδρύματος καθώς και κάθε δικαίωμα και 
αξίωση αυτού περιέρχεται στο Νομικό πρόσωπο της Ιε¬ 
ρός Μητρόπολης Βέροιας και Ναούσης. 

Άρθρο 13 

Ο παρόν κανονισμός ισχύει από τη δημοσίευσή του στο 
επίσημο δελτίο ΈΚΚΆΗΣΙΑ" και την Εφημερίδα της Κυ- 
βερνήσεως. 

Άρθρο 14 

Από τις διατάξεις του κανονισμού αυτού προκαλείται 
δαπάνη σε βάρος του προϋπολογισμού του Νομικού 
Προσώπου της Ιερός Μητροπόλεως Βέροιας και Ναού¬ 
σης, το ύψος της οποίας δεν δύναται να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Μαΐου 2000 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

Αριθ. 6435 π.ε. (2) 

Σύσταση Εκκλησιαστικού ιδρύματος υπό την επωνυμίαν 
«ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ 
ΒΟΛΟΥ Ή ΒΑΣΙΛΕΙΑΣ" ΤΗΣ ΙΕΡΑΣ ΜΗΤΡΟΠΟΛΕΩΣ 
ΔΗΜΗΤΡΙΑΔΟΣ ΚΑΙ ΑΛΜΥΡΟΥ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις της παραγρ. 2 του άρθρου 29 του Νό¬ 
μου 590/1977 "Περί Καταστατικού Χάρτου της Εκκλησίας 
της Ελλάδος", 

2. Τας υποχρεώσεις Αυτής τας απορρεούσας εκ των Ευ¬ 
αγγελικών Επιταγών, των Ιερών Κανόνων καιτων Νόμωντου 
Κράτους προς το Χριστεπώνυμοντης Εκκλησίας πλήρωμα. 

3. Τας υφισταμένας Κοινωνικός και πνευματικός ανά- 
γκαςτης Ιερός ΜητροπόλεωςΔημητριάδος καιΑλμυρού. 

4. Την υπ’ αριθμ. 2437/3.12.1999 Πρότασιντου Σεβασμιω- 
τάτου Μητροπολίτου Δημητριάδος καιΑλμυρού Ιγνατίου, 

5. Την από 11.1.2000 Γνωμάτευσιν της Νομικής Υπηρε¬ 
σίας της Εκκλησίας της Ελλάδος. 

6. Την από 20.1.2000 Απόφασιν Αυτής. 

ΑΠΟΦΑΣΙΖΕΙ 

Την σύστασιν Εκκλησιαστικού Ιδρύματος υπό την επω¬ 
νυμίαν: 


«ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ 
ΒΟΛΟΥ «Η ΒΑΣΙΛΕΙΑΣ» ΤΗΣ ΙΕΡΑΣ ΜΗΤΡΟΠΟΛΕΩΣ ΔΗ¬ 
ΜΗΤΡΙΑΔΟΣ ΚΑΙ ΑΛΜΥΡΟΥ». 

Η συγκρότησις, οργάνωσις, και λειτουργία του Ιδρύμα¬ 
τος τούτου διέπεται εκ των διατάξεων του κατωτέρω Κα¬ 
νονισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑ 

«ΕΝΟΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ 
ΒΟΛΟΥ «Η ΒΑΣΙΛΕΙΑΣ» ΤΗΣ ΙΕΡΑΣ ΜΗΤΡΟΠΟΛΕΩΣ ΔΗ¬ 
ΜΗΤΡΙΑΔΟΣ ΚΑΙ ΑΛΜΥΡΟΥ». 

Άρθρο 1 
Τίτλος -Έδρα. 

Στην Ενορία του Άγιου Βασιλείου Βόλου της Ιεράς Μη¬ 
τροπόλεως Δημητριάδος και Αλμυρού και υπό την πνευ¬ 
ματική εποπτεία της Ιεράς Μητροπόλεως ταύτης, συνί- 
σταται Εκκλησιαστικό Ίδρυμα, που λειτουργεί ως Νομικό 
Πρόσωπο Ιδιωτικού Δίκαιου (Ν.Π.Ι.Δ.), μη κερδοσκοπικού 
χαρακτήρα με την επωνυμία «ΕΝΟΡΙΑΚΟ ΚΕΝΤΡΟ ΙΕΡΟΥ 
ΝΑΟΥ ΑΓΙΟΥ ΒΑΣΙΛΕΙΟΥ ΒΟΛΟΥ "Η ΒΑΣΙΛΕΙΑΣ" ΤΗΣ ΙΕ¬ 
ΡΑΣ ΜΗΤΡΟΠΟΛΕΩΣ ΔΗΜΗΤΡΙΑΔΟΣ ΚΑΙ ΑΛΜΥΡΟΥ», το 
οποίο θα διέπεται από τον παρόντα Κανονισμό. Έδρα του 
Ιδρύματος τούτου είναι η πόλη του Βόλου. Το Ίδρυμα θα 
στεγάζεται σε αίθουσα ιδιοκτησίας της εν λόγω Ενορίας, 
η οποία ευρίσκεται κάτωθεν του Ιερού Ναού Άγιου Βασι¬ 
λείου Βόλου και επί της οδού Χατζηαργύρη 158. 

Άρθρο 2 

Σκοποί. 

Σκοποί του Ιδρύματος είναι: 

1. Η συμπαράσταση του ποιμνίου στις βαθύτερες ανά¬ 
γκες της πνευματικής αναζήτησης και η καλλιέργεια και 
ανάπτυξη του ορθοδόξου προβληματισμού και φρονήμα¬ 
τος κυρίως των νέων. 

2. Η παρακολούθηση, μελέτη και εξήγηση των φαινομέ¬ 
νων της εποχής μας με σωστό και ελεύθερο διάλογο. 

3. Η συμμετοχή στη μυστηριακή και πνευματική ζωή της 
Ορθοδόξου Εκκλησίας με βάση την Ενορία και κέντρο ζω¬ 
ής τον Ιερό Ναό. 

4. Η σωστή αξιοποίηση του ελεύθερου χρόνου των νέ¬ 
ων της Ενορίας σ’ έναν χώρο που να τον αισθάνονται ολό- 
τελα δικό τους και η παροχή ψυχαγωγίας ποιότητας σε 
πολιτισμένο περιβάλλον, που θα σέβεται την προσωπικό¬ 
τητά τους. 

5. Η επικοινωνία των νέων της Ενορίας με σύγχρονες 
μορφές τεχνολογίας καιπολιτισμού, αλλά καιη βαθύτερη 
σπουδή της Ορθόδοξης και Ελληνικής Παράδοσης και 
του λαϊκού μας πολιτισμού. 

6. Η μαρτυρία του μηνύματοςτου Ευαγγελίου, αλλά και 
της νεανικής θέρμης και σε άλλους νέους από όλη την Ελ¬ 
λάδα, αλλά και τον κόσμο. 

7. Η συμβολή στην προσπάθεια για ευρύτερη καλλιέρ¬ 
γεια, αλλά και επαγγελματική αποκατάσταση των νέων 
ανθρώπων της Ενορίας. 

8. Η καλλιέργεια του εθελοντισμού ως στάση ζωής. 

9. Η παντοιότροπη στήριξη φιλανθρωπικών, κοινωνικών 
και άλλων πρωτοβουλιών της Ενορίας που θα αγκαλιά¬ 
ζουν όλους τους Ενορίτες. 

10. Η συνειδητοποίηση της κοινωνικότητας της Ορθό- 

δοξίας και η έμπρακτη συμβολή στον αγώνα για την υπέρ¬ 
βαση συγχρόνων κοινωνικών προβλημάτων, όπως ο ρατσι¬ 
σμός, η περιθωριοποίηση, το πρόβλημα των ναρκωτικών. 

11. Οποιαδήποτε άλλη ενέργεια ήθελε αποφασίσει το 
Διοικητικό Συμβούλιο του Ιδρύματος. 

Άρθρο 3 

Μέσα - Δραστηριότητες. 

Οι παραπάνω σκοποί είναι δυνατόν να εκπληρωθούν με 
τις εξής ευκαιρίες - δραστηριότητες: 

Α'. Με την διοργάνωση : 

1. Διαλέξεων καλλιτεχνικών εκθέσεων, φιλολογικών 
απογευματινών συναντήσεων και διαλέξεων, μουσικών 
εκδηλώσεων, εκθέσεως βιβλίων. 

2. Ειδικών σεμιναρίων εκμάθησης της λειτουργίας ηλεκ¬ 
τρονικών υπολογιστών, όπως και του διαδικτύου (ΙΝΤΕΡ¬ 
ΝΕΤ). 

3. Περιπάτων, εκδρομών, ξεναγήσεων, επισκέψεων. 

4. Αθλητικών αγώνων σε κατάλληλα διαμορφωμένη αί¬ 
θουσα σε αθλήματα όπως η επιτραπέζια αντισφαίριση, το 
σκάκι και άλλα. 

5. Ειδικών λατρευτικών συνάξεων και δραστηριοτήτων 
έμπρακτης αγάπης, όπως είναι η δημιουργία Τράπεζας 
Αίματος για τους ενορίτες. 

6. Σεμιναρίων επιμόρφωσης και επαγγελματικής κα¬ 
τάρτισης των νέων της Ενορίας, και ιδίως των περιθωρια¬ 
κών κοινωνικών ομάδων. 

Β'. Με την διαμόρφωση : 

1. Χώρου μουσικής, δανειστικής βιβλιοθήκης, καλλιτε¬ 
χνικού εργαστηρίου για την καλλιέργεια του καλλιτεχνι¬ 
κού ταλέντου καί της δεξιοτεχνίας των νέων. 

2. Κυλικείου και Αναψυκτήριου για την αναψυχή των 
ενοριτών και ιδίως των νέων κατά την διάρκεια των ενο- 
ριακών συνάξεων. 

Γ. Με την προβολή σε κατάλληλα διαμορφωμένο χώρο 
αναγνωρισμένης πνευματικής και καλλιτεχνικής ποιότη- 
τος κινηματογραφικών ταινιών, διαφανειών και εικόνων. 

Δ'. Με την συγκρότηση : 

1. Αθλητικών ομάδων για τη συστηματική καλλιέργεια 
του αθλητικού πνεύματος. 

2. Ομάδων για τη συζήτηση θεμάτωνπου θαπροτείνουν 
οι ίδιοι οι νέοι. 

3. Μουσικών χορωδιών, θεατρικών ομάδων για την καλ¬ 
λιέργεια της Ελληνορθόδοξης Παράδοσης και Πολιτισμού. 

4. Τμημάτων Παραδοσιακών Ελληνικών Χορών με σκο¬ 
πό την διδασκαλία και προβολή των τοπικών και εθνικών 
χορών. 

5. Εθελοντικών ομάδων νέων και ενηλίκων που θα βοη¬ 
θούν στην αντιμετώπιση κοινωνικών προβλημάτων ή άλ¬ 
λων δυσχερειών που αντιμετωπίζει η Ενορία, αλλά και η 
ευρύτερη περιοχή. 

Ε'. Με την έκδοση περιοδικού, φυλλαδίων, αφισών και 
άλλων μορφών έντυπης παρέμβασης. 

ΣΤ'. Με την φιλοξενία νέων από την υπόλοιπη Ελλάδα ή 
και το εξωτερικό και τη συμμετοχή σε προγράμματα 
ανταλλαγών νέων. 

Ζ'. Με οποιοδήποτε άλλο μέσο ή δραστηριότητα, που εί¬ 
ναι σύμφωνη με τους σκοπούς λειτουργίας του Ιδρύμα¬ 
τος. 

Άρθρο 4 

Οργάνωση - Διοίκηση - Διοικητικό Συμβούλιο. 

1. Το ίδρυμα τελεί υπό την πνευματική εποπτεία της Ιε¬ 


ρός ΜητροπόλεωςΔημητριάδος και Αλμυρού καιδιοικεί- 
ται από επταμελές Διοικητικό Συμβούλιο που απαρτίζεται 
από: α) τον εκάστοτε Μητροπολίτη Δημητριάδος και Αλ¬ 
μυρού, ως Πρόεδρο, β) τον εκάστοτε Πρόεδρο του Εκ¬ 
κλησιαστικού Συμβουλίου του Ιερού Ναού Αγίου Βασιλεί¬ 
ου Βόλου, ως Αντιπρόεδρο, ο οποίος σε περίπτωση απου¬ 
σίας ή κωλύματος του Σεβασμιωτάτου Μητροπολίτου θα 
αναπληρώνει αυτόν και θα προεδρεύει του Διοικητικού 
Συμβουλίου, γ) ένα από τα μέλη του ως άνω Εκκλησιαστι¬ 
κού Συμβουλίου, δ) έναν εκπρόσωπο απότους κατηχητές 
του Ιερού Ναού Αγίου Βασιλείου Βόλου και ε) τρία μέλη 
από τους πιστούς της Ενορίας Αγίου Βασιλείου Βόλου, 
πού διακρίνονται για το ήθος, την πνευματική κατάρτιση 
και το ενδιαφέρον τους για τη ζωή και το έργο της Ενο¬ 
ρίας, κατά προτίμησιν νεαρά σε ηλικία άτομα του Ενορια- 
κού Έργου. 

2. Τα ως άνω πέντε τακτικά μέλη του Διοικητικού Συμ¬ 
βουλίου (των παραγράφων Ιγ, Ιδ και Ιε του παρόντος άρ¬ 
θρου) διορίζονται για μια τριετία από τον Σεβασμιώτατο 
Μητροπολίτη Δημητριάδος και Αλμυρού ύστερα από έγ¬ 
γραφη πρόταση του Προέδρου του Εκκλησιαστικού Συμ¬ 
βουλίου. Επίσης από τον Σεβασμιώτατο Μητροπολίτη Δη¬ 
μητριάδος και Αλμυρού ύστερα από έγγραφη πρόταση 
του Προέδρου του Εκκλησιαστικού Συμβουλίου και για 
την αυτή τριετία διορίζονται ως αναπληρωματικά μέλη, 
ένα από τα μέλη του ως άνω Εκκλησιαστικού Συμβουλίου, 
ένας εκπρόσωπος απότους κατηχητές καιτρία πρόσωπα 
από τους πιστούς της εν λόγω Ενορίας που διαθέτουν τα 
προσόντα που αναφέρονται στην παράγραφο Ιε του πα¬ 
ρόντος άρθρου. Οι διορισθέντες δύνανται να επαναδιορι- 
σθούν. 

3. Μέλη του Δ.Σ. που δεν ανταποκρίνονται στα καθήκο- 
ντάτους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται και αντι¬ 
καθίστανται από τον Σεβασμιώτατο Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γ ραμματέα και 
τον Ταμία. Το αξιωμάτων μελώντου Δ.Σ. είναι τιμητικό και 
άμισθο. 

5. Ο Πρόεδρος του Δ.Σ. α) έχει την ευθύνη όλων των εκ¬ 
δηλώσεων του Ιδρύματος και συντονίζει τα μέλη του Δ.Σ. 
προς υλοποίηση του σκοπού αυτού, β) εκπροσωπεί το 
Ίδρυμα ενώπιον κάθε Διοικητικής, Δικαστικής και Εκκλη¬ 
σιαστικής Αρχής και οποιασδήποτε άλλης αρχής και σε 
όλες του τις σχέσεις με άλλα Ιδρύματα, Οργανισμούς, νο¬ 
μικά και φυσικά πρόσωπα, γ) λαμβάνει γνώση όλων των ει¬ 
σερχομένων και εξερχομένων εγγράφων του Ιδρύματος, 
συνυπογράφει με τον Γ ραμματέα όλη την αλληλογραφία 
αυτού και συνυπογράφει με τον Ταμίατα οικονομικής φύ¬ 
σης έγγραφα, δ) συγκαλείτο Δ.Σ. σε συνεδριάσεις, διευ¬ 
θύνει τις σε αυτές συζητήσεις και συνυπογράφει με τον 
Γ ραμματέα τα πρακτικά των συνεδριάσεων. 

Ο Αντιπρόεδρος του Δ.Σ. αναπληρώνει τον Πρόεδρο σε 
περίπτωση απουσίας ή κωλύματος σε όλες τις άνω αρμο¬ 
διότητες αυτού και ενεργεί κατόπιν εντολής του. 

Ο Γραμματέας τηρείτο Βιβλίο Πρωτοκόλλου του Ιδρύ¬ 
ματος και συντάσσει όλα τα έγγραφα και όλη την αλλη¬ 
λογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 
τηρεί το Βιβλίο Πρακτικών των Συνεδριάσεων του Δ.Σ. 
του Ιδρύματος, συνυπογράφει με τον Πρόεδρο τα εν λό¬ 
γω πρακτικά, τα οποία συντάσσει και φυλάσσει τη σφρα¬ 
γίδα του Ιδρύματος. 

Ο Ταμίας τηρεί το Βιβλίο Ταμείου καθώς και τα Διπλό¬ 
τυπα Γραμμάτια Εισπράξεων και Εντάλματα Πληρωμών 
του Ιδρύματος, εισπράττει με διπλότυπα Γραμμάτια Ει¬ 
σπράξεων, τα οποία συνυπογράφει με τον Πρόεδρο, κά¬ 
θε έσοδο του Ιδρύματος, διενεργεί τις πληρωμές που 
αποφάσισε το Δ.Σ. βάσει διπλοτύπων Ενταλμάτων Πλη¬ 
ρωμών, τα οποία επίσης συνυπογράφει, όπως άλλωστε 
και όλα τα οικονομικής φύσης έγγραφα με τον Πρόεδρο, 
ευθύνεται για την φύλαξη των χρημάτων του Ιδρύματος, 
τα οποία κατατίθενται σε Τράπεζα στο όνομα του Ιδρύμα¬ 
τος, διενεργεί καταθέσεις και αναλήψεις χρημάτων κατό¬ 
πιν αποφάσεως του Δ.Σ. και γενικά διαχειρίζεται την περι¬ 
ουσία του Ιδρύματος. Επίσης, τηρεί το Βιβλίο Κτηματο¬ 
λογίου και το Βιβλίο Υλικού. 

Άρθρο 5 

Αρμοδιότητες του Διοικητικού Συμβουλίου 

1. Το Διοικητικό Συμβούλιο συνέρχεται τακτικά, κατά 
μήνα, και εκτάκτως όταν παρίσταται ανάγκη ύστερα από 
πρόσκληση του Προέδρου ή, σε περίπτωση απουσίας ή 
κωλύματος αυτού του Αντιπροέδρου. 

Το Διοικητικό Συμβούλιο ευρίσκεται σε απαρτία όταν 
παρίσταται οπωσδήποτε ο Πρόεδρος ή, σε περίπτωση 
απουσίας ή κωλύματος αυτού ο Αντιπρόεδρος καιτρία (3) 
από τα μέλη του, οι δε αποφάσεις αυτού λαμβάνονται κα¬ 
τά πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του Προέδρου. 

2. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες : α) αποφασίζει για κάθε θέμα που 
αφορά στην εκπλήρωση των σκοπών του Ιδρύματος, β) 
συνεργάζεται με το Μητροπολιτικό Συμβούλιο της Ιεράς 
Μητροπόλεως Δημητριάδος και Αλμυρού, με το Εκκλη¬ 
σιαστικό Συμβούλιο του Ιερού Ναού Αγίου Βασιλείου Βό¬ 
λου, με διαφόρους πολιτιστικούς, επιστημονικούς και φι¬ 
λανθρωπικούς συλλόγους, καθώς και μετηντοπική αυτο¬ 
διοίκηση και τους τοπικούς φορείς για την προαγωγή και 
επίτευξη των σκοπών του Ιδρύματος, γ) μεριμνά για την 
εξεύρεση οικονομικών πόρων και για την ορθή, ομαλή και 
απρόσκοπτη λειτουργία του Ιδρύματος, δ) καταρτίζει τον 
ετήσιο Προϋπολογισμό και Απολογισμό του Ιδρύματος, 
τους οποίους και υποβάλλει για έγκριση στο Μητροπολι- 
τικό Συμβούλιο, ε) αποφασίζει για κάθε άλλο θέμα, το 
οποίο δεν προβλέπεται στον παρόντα Κανονισμό. 

3. Το Διοικητικό Συμβούλιο δύναται, σε συνεργασία με 
το Εκκλησιαστικό Συμβούλιο του Ιερού Ναού Άγιου Βασι¬ 
λείου Βόλου, να αποφασίζει την σύσταση Τομέων ή Τμη¬ 
μάτων Διακονίας, να καθορίζει τις αρμοδιότητές τους και 
να διορίζει τους υπευθύνους και το προσωπικό τούτων, 
εκτιμώντας το ήθος, την πνευματική κατάρτιση και την 
προσφορά τους προς την Ενορία. 

Άρθρο 6 

Τηρούμενα Βιβλία. 

Το Ίδρυμα έχει ιδία διαχείριση, τηρεί δε με την μέριμνα 
του Διοικητικού Συμβουλίου τα Διαχειριστικά αυτού Βι¬ 
βλία, σύμφωνα με το σύστημα τήρησης των λογιστικών 
Βιβλίων των Εκκλησιαστικών Νομικών Προσώπων, θεω¬ 
ρημένα για κάθε νόμιμη χρήση από την Ιερά Μητρόπολη 
Δημητριάδος και Αλμυρού, ήτοι: 1) Βιβλίο Πρωτοκόλλου, 
2) Βιβλίο Πρακτικών των Συνεδριάσεων του Διοικητικού 
Συμβουλίου, 3) Βιβλίο Ταμείου και Διπλότυπα Γραμμάτια 
Εισπράξεως και Εντάλματα Πληρωμών, τα οποία είναι 
εκτελεστέα εφ’ όσον φέρουν την υπογραφή του Προέ¬ 
δρου και του Ταμία του Ιδρύματος, 4) Βιβλίο Κτηματολο¬ 


γίου, στο οποίο καταγράφεται όλη η ακίνητη περιουσία 
του Ιδρύματος, 5) Βιβλίο Υλικού, στο οποίο καταγράφεται 
όλη η κινητή περιουσία του Ιδρύματος. 

Άρθρο 7 

Πόροι του Ιδρύματος. 

Πόροι του Ιδρύματος είναι: 1) ετήσια επιχορήγηση του 
Ιερού Ναού Αγίου Βασιλείου Βόλου, 2) πρόσοδοι από την 
πραγματοποίηση διαφόρων εκδηλώσεων του Ιδρύματος, 
λαχειοφόρων αγορών, εράνων νόμιμα διενεργουμένων, 
εκθέσεων κ.α., 3) δωρεές κληρονομιές και κληροδοσίες 
κινητών και ακινήτων, 4) εισφορές σε είδος ή σε χρήμα, 
φίλων του Ιδρύματος, 5) Κρατικές επιχορηγήσεις, Κοινο¬ 
τικές επιχορηγήσεις, επιχορηγήσεις εκ μέρους της Νο¬ 
μαρχιακής ή Τοπικής Αυτοδιοίκησης, Οργανισμών και άλ¬ 
λων Νομικών Προσώπων Δημοσίου ή Ιδιωτικού Δικαίου, 
επιχορηγήσεις εκ μέρους φυσικών προσώπων και κάθε 
νόμιμη επιχορήγηση, 6) κάθε έσοδο, σύμφωνο με το Ορ¬ 
θόδοξο Χριστιανικό πνεύμα, που προέρχεται από κάθε εί¬ 
δους δραστηριότητες του Ιδρύματος και κάθε νόμιμη πη¬ 
γή- 

Άρθρο 8 
Διάθεση Πόρων. 

1. Οι ανωτέρω πόροι διατίθενται με απόφαση του Δ.Σ.: 
α. Για την αγορά του απαιτούμενου εξοπλισμού του 

Ιδρύματος. 

β. Γιατην αγορά βιβλίων, της δανειστικής βιβλιοθήκης, 
γ. Γιατη λειτουργία Κατηχητικών Σχολείων, 
δ. Για την αντιμετώπιση των εξόδων λειτουργίας του 
Ιδρύματος και του ευρισκομένου σε αυτό Κυλικείου (θέρ¬ 
μανση, ηλεκτρισμός, τηλέφωνο κ,λ.π.). 

ε. Γ ια τη φιλοξενία ομιλητών, χορωδιών ή νέων από την 
Ελλάδα και από διάφορα μέρη του κόσμου. 

στ. Γ ια τη διοργάνωση εκδηλώσεων, εκδρομών ψυχα¬ 
γωγίας, δεξιώσεων. 

ζ. Γ ιατην αγορά μουσικών και αθλητικών οργάνων, ηλεκ¬ 
τρονικών υπολογιστών και άλλων μέσων, που θα διευκο¬ 
λύνουν τις δραστηριότητες του Ιδρύματος. 

η. Για την εκτύπωση διαφόρων απαραίτητων εντύπων 
σχετικών με τη λειτουργία του Ιδρύματος, 
θ. Για την καθαριότητα και συντήρηση των χώρων, 
ι. Γ ιατην συμμετοχή σε προγράμματα που άπτονταιτων 
σκοπών του Ιδρύματος. 

ια. Για την κάλυψη κάθε άλλης ανάγκης, προς επιτέλε¬ 
ση των σκοπών του Ιδρύματος. 

2. Το τυχόν χρηματικό πλεόνασμα από την οικονομική 
διαχείριση του Ιδρύματος, το οποίο υπερβαίνει το ποσό 
περί του οποίου αποφασίζει το Δ.Σ., κατατίθεται σε λογα¬ 
ριασμό Τραπέζης στο όνομα του Ιδρύματος. 

Άρθρο 9 

Δωρητές - Ευεργέτες. 

Το Διοικητικό Συμβούλιο του Ιδρύματος, με απόφασή 
του, μπορεί να ανακηρύξει Δωρητές και Ευεργέτες είτε εν 
ζωή είτε μετά θάνατον. 

Άρθρο 10 

Σφραγίδα. 

Το Ίδρυμα φέρει στρογγυλή σφραγίδα με τον τίτλο σε 
δύο σειρές : «ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ - ΕΝΟ- 
ΡΙΑΚΟ ΚΕΝΤΡΟ ΙΕΡΟΥ ΝΑΟΥ ΑΓΙΟΥ ΒΑΣΙΛΕΙΟΥ ΒΟΛΟΥ 

«Η ΒΑΣΙΛΕΙΑΣ», και στο κέντρο της έχει τον Άγιο Βασίλειο, 
κρατώντας μικρό Ευαγγέλιο. 

Άρθρο 11 
Τελικές Διατάξεις. 

Το παρόν Ίδρυμα καταργείται με απόφαση της Ιερός 
Συνόδου κατόπιν αιτιολογημένης αποφάσεωςτου Διοικη¬ 
τικού Συμβουλίου αυτού, για τη λήψη της οποίας είναι 
απαραίτητη η ψήφος του Σεβασμιωτάτου Μητροπολίτου, 
όταν δεν εκπληρώνει τις εκκλησιολογικές αυτού προϋπο¬ 
θέσεις και την αποστολή του, όταν παρεκκλίνει του σκο¬ 
πού του ή καταστεί ανέφικτη η λειτουργία του. Σε κάθε πε¬ 
ρίπτωση κατάργησης του Ιδρύματος, κάθε κινητό ή ακί¬ 
νητο περιουσιακό αυτού στοιχείο, καθώς και κάθε 
δικαίωμα και αξίωση αυτού περιέρχεται στο Νομικό Πρό¬ 
σωπο της Ενορίας Άγιου Βασιλείου Βόλου. 

Άρθρο 12 

1. Ο παρών Κανονισμός ισχύει από της δημοσιεύσεως 


αυτού, στο επίσημο δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται με απόφαση της Ιε¬ 
ρός Συνόδου, κατόπιν αιτιολογημένης αποφάσεως του 
Διοικητικού Συμβουλίου του Ιδρύματος, για τη λήψη της 
οποίας είναι απαραίτητη η ψήφος του Σεβασμιωτάτου 
Μητροπολίτου. 

Άρθρο 13 

Απάτην εφαρμογή του Κανονισμού τούτου προκαλείται 
δαπάνη σε βάρος του νομικού προσώπου του Ιερού Ναού 
Αγίου Βασιλείου Βόλου, το ύψος της οποίας δεν μπορεί 
να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιανουάριου 2000 
Ο Πρόεδρος 

Τ Ο Αθηνών ΧΡΙΣΤΟΔΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ.ςτ 
Θ-ΓΠ3Μ: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































